Document ID: 31988R0729

Title and Content:
***** ΚΑΝΟΝΙΣΜΟΣ (ΕΟΚ) αριθ. 729/88 ΤΗΣ ΕΠΙΤΡΟΠΗΣ της 18ης Μαρτίου 1988 για την πώληση σε προκαθορισμένη κατ' αποκοπή τιμή ορισμένων βοείων κρεάτων με κόκαλα που κατέχονται από ορισμένους οργανισμούς παρεμβάσεως και προορίζονται για εξαγωγή Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 3905/87 (2), Εκτιμώντας: ότι ο κανονισμός (ΕΟΚ) αριθ. 3815/87 της Επιτροπής (3) έχει προβλέψει την πώληση εμπρόσθιων τετάρτων για εξαγωγή ως έχουν ή μετά από αφαίρεση των κοκάλων· ότι, για να αποφευχθεί η παράταση της αποθεματοποιήσεως ορισμένων βοείων κρεάτων που έχουν αποθεματοποιηθεί στην Ιρλανδία, θα πρέπει να τεθούν προς πώληση, στα πλαίσια του προαναφερθέντος κανονισμού, 1 000 τόνοι εμπρόσθιων τετάρτων που κατέχονται από τον ιρλανδικό οργανισμό παρεμβάσεως· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 3815/87 τροποποιείται ως εξής: 1. Στο άρθρο 1 παράγραφος 1 προστίθεται το ακόλουθο κείμενο: «- 1 000 τόνοι βοείου κρέατος με κόκαλα, που κατέχονται από τον ιρλανδικό οργανισμό παρεμβάσεως και έχουν αγοραστεί πριν από την 1η Νοεμβρίου 1986». 2. Το παράρτημα Ι αντικαθίσταται από το παράρτημα ΙΙ του παρόντος κανονισμού. 3. Το παράρτημα ΙΙ αντικαθίσταται από το παράρτημα ΙΙ του παρόντος κανονισμού. Άρθρο 2 Ο παρών κανονισμός αρχίζει να ισχύει στις 21 Μαρτίου 1988. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 18 Μαρτίου 1988.

Classification Labels:
986
703
36

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 2449
614
5268
2737
2632

EuroVoc IDs (Expanded): 2449
614
5268
2737
2632

Dataset Source: meu

Split: train